પૂર્વભૂમિકાવાળી વાતના અનુસંધાને બીજી એક ફિલ્મનો કિસ્સો. મહાન બંગાળી ફિલ્મ સર્જક ઋત્વિક ઘટકની ફિલ્મ ‘ મેઘે ઢાકા તારા ‘ ની વાત. ફિલ્મની નાયિકા નીતા, વિભાજનને કારણે વિસ્થાપિત બની કલકત્તા વસેલા ગરીબ પરિવારનો બોજો એકલપંડે વેંઢારે છે, શિક્ષિકાની નોકરી કરીને. પોતાની અંગત જિંદગી અને અરમાનોને કચડીને એ કુટુંબનો ચૂલો સળગતો રાખે છે. એના ઘરના બધા સદસ્યો એની એકલીની આવક પર નભતા હોવા છતાં એની અંગત ઈચ્છાઓ પ્રત્યે લાપરવા છે એટલું જ નહીં, એનું રીતસરનું શોષણ કરે છે.